bse
నష్టాల్లో ముగిసిన స్టాక్‌మార్కెట్లు
ముంబై,: దేశీయస్టాక్‌ మార్కెట్లలో ఒక్క ఎఫ్‌ఎంసిజి వినియోగరంగం మినహాయిస్తే మరే ఇతర రంగం కూడా ఆశించిన స్థాయిలో ట్రేడింగ్‌ కాలేదు. స్వల్పలాభాలకే ఎఫ్‌ఎంసిజి కూడా పరి మితం అయింది. ప్రధానంగా ఆటోరంగ మార్కెట్లు నష్టాలను అధిగమించింది. వాహనరంగానికి హెల్త్‌ కేర్‌, వినియోగరంగ ఉత్పత్తులు, మెటల్‌, పిఎస్‌యు రంగాల్లోని షేర్లు మరింతగా మద్దతు పలికాయి. బిఎస్‌ఇ బెంచ్‌మార్క్‌ సూచి సెన్సె క్స్‌ 0.65శాతం క్షీణించి 183.75 పాయిం ట్ల నష్టంతో 28,155.56 పాయింట్లవద్ద స్థిరపడింది. నిఫ్టీ కూడా 67.60 పాయింట్ల వద్ద దిగజారి చివరకు 8724.70 వద్ద ముగిసింది.
బ్యాంక్‌నిఫ్టీ 94.40 పాయింట్లు నష్టపోయింది. ఈ ట్రేడింగ్‌లో భారతి ఇన్‌ఫ్రా 1.57శాతం, జి ఎంటర్‌టైన్‌మెంట్‌ 1.51 శాతం, ఐటిసి 0.96శాతం, హెచ్‌డిఎఫ్‌సి బ్యాంకు 0.85శాతం, బజాజ్‌ ఆటో 0.41 శాతం చొప్పున పెరిగాయి. నిప్టీలో ఈ కంపె నీలకే అధికలాభాలు వచ్చాయి. ఇక టాటా మోటార్స్‌ డివిఆర్‌ 9.89శాతం, టాటామోటార్స్‌ 9.46శాతం, సన్‌ఫార్మా 4.04శాతం, అరబిందో ఫార్మా 3.39శాతం, బిహెచ్‌ఇఎల్‌ 3.37శాతం నష్టాల్లో కొనసాగాయి. అంతర్జాతీయ మార్కెట్లలో సానుకూల ధోరణులు నెలకొన్నప్పటికీ బుధవారం ట్రేడింగ్‌లో దేశీయ స్టాక్‌ మార్కెట్లు నష్టాలే చవి చూసాయి. అమెరికా, ఆసియా మార్కెట్ల పాజి టివ్‌ సెంటిమెంట్‌తో స్వల్పలాభాలతో ప్రారంభం అయిన సెన్సెక్స్‌, నిఫ్టీ కొంతసేపటిలోనే నష్టా ల్లోకి జారుకున్నాయి. ట్రేడింగ్‌ ప్రారంభంలో ఆటో మొబైల్‌ సెక్టార్‌ ప్రధానంగా టాటామోటార్స్‌, టాటామోటార్స్‌ డివిఆర్‌లు మార్కెట్ల నష్టాలను లీడ్‌చేశాయి. అక్కడ ఏ స్థాయిలోను ఇండెక్స్‌లు సానుకూల జోన్‌లోకి రాలేకపోయాయి. మిడ్‌ సెషన్‌ వరకూ నిలకడగా ఉన్న సూచీలు ఆ తర్వాత నష్టాలను మరింతగా పెంచుకున్నాయి. ఐరోపా మార్కెట్లు సానుకూల ప్రారంభం కూడా సూచీలను లాభాల్లోకి చేర్చలేకపోయింది. అన్ని రంగాల్లోను అమ్మకాలు వెల్లువెత్తడంతో మార్కెట్లు మొత్తంగా ప్రతికూలంగానే ముగిసాయి.